CELEX: 32015R1489
Language: lt
Date: 2015-09-03 00:00:00
Title: 2015 m. rugsėjo 3 d. Komisijos įgyvendinimo reglamentas (ES) 2015/1489 dėl leidimo naudoti Lactobacillus plantarum NCIMB 30238 ir Pediococcus pentosaceus NCIMB 30237 preparatą kaip visų rūšių gyvūnų pašarų priedą (Tekstas svarbus EEE)

4.9.2015   
            
            
               LT
            
            
               Europos Sąjungos oficialusis leidinys
            
            
               L 231/1
            
         KOMISIJOS ĮGYVENDINIMO REGLAMENTAS (ES) 2015/1489
   2015 m. rugsėjo 3 d.
   dėl leidimo naudoti Lactobacillus plantarum NCIMB 30238 ir Pediococcus pentosaceus NCIMB 30237 preparatą kaip visų rūšių gyvūnų pašarų priedą
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
   kadangi:
   
               (1)
            
            
               Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka. Reglamento (EB) Nr. 1831/2003 10 straipsnio 7 dalyje kartu su 10 straipsnio 1–4 dalimis nustatytos specialios nuostatos dėl produktų, kurie Sąjungoje naudojami kaip siloso priedai, įvertinimo;
            
         
               (2)
            
            
               pagal Reglamento (EB) Nr. 1831/2003 10 straipsnio 1 dalies b punktą Lactobacillus plantarum MBS-LP-01 (NCIMB 30238) ir Pediococcus pentosaceus MBS-PP-01 (NCIMB 30237) preparatai įtraukti į Pašarų priedų registrą kaip esami produktai, priklausantys siloso priedų funkcinei grupei, skirti visų rūšių gyvūnams;
            
         
               (3)
            
            
               pagal Reglamento (EB) Nr. 1831/2003 10 straipsnio 2 dalį kartu su 7 straipsniu buvo pateikti du prašymai išduoti leidimą naudoti preparatus kaip visų rūšių gyvūnams skirtus pašarų priedus ir juos priskirti prie kategorijos „technologiniai priedai“ ir funkcinės grupės „siloso priedai“. Kartu su prašymais buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;
            
         
               (4)
            
            
               Europos maisto saugos tarnyba (toliau – Tarnyba) 2012 m. gegužės 23 d. (2) ir 2014 m. rugsėjo 11 d. (3) nuomonėse padarė išvadą, kad siūlomomis naudojimo sąlygomis preparatai nedaro nepageidaujamo poveikio gyvūnų sveikatai, žmonių sveikatai ar aplinkai. Tarnyba taip pat padarė išvadą, kad preparatų Pediococcus pentosaceus NCIMB 30237 ir Lactobacillus plantarum NCIMB 30238 mišinys, naudojamas santykiu 8:2, gali padėti išsaugoti iš lengvai, vidutiniškai sunkiai ir sunkiai silosuojamų žaliavų pagaminto siloso maistines medžiagas. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, ji patvirtino pašaro priedo pašare analizės metodų taikymo ataskaitą, kurią pateikė Reglamentu (EB) Nr. 1831/2003 įsteigta etaloninė laboratorija;
            
         
               (5)
            
            
               du prašymai buvo įvertinti atskirai dėl saugos ir veiksmingumo, tačiau Tarnyba padarė išvadą, kad buvo įrodytas tik konkrečios sudėties abiejų medžiagų mišinio veiksmingumas. Todėl siūloma išduoti leidimą tik vienam preparatui. Atlikus Lactobacillus plantarum NCIMB 30238 ir Pediococcus pentosaceus NCIMB 30237 preparato vertinimą nustatyta, kad Reglamento (EB) Nr. 1831/2003 5 straipsnyje nustatytos leidimo suteikimo sąlygos yra įvykdytos. Taigi, kaip nurodyta šio reglamento priede, turėtų būti išduotas leidimas naudoti šį preparatą;
            
         
               (6)
            
            
               kadangi saugos sumetimais nebūtina neatidėliotinai taikyti leidimo sąlygų pakeitimų, tikslinga nustatyti pereinamąjį laikotarpį, per kurį suinteresuotieji subjektai galėtų pasirengti laikytis naujų su leidimu susijusių reikalavimų;
            
         
               (7)
            
            
               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Leidimas
   Priede nurodytą preparatą, priklausantį priedų kategorijai „technologiniai priedai“ ir funkcinei grupei „siloso priedai“, leidžiama naudoti kaip gyvūnų pašarų priedą šio reglamento priede nustatytomis sąlygomis.
   2 straipsnis
   Pereinamojo laikotarpio priemonės
   Priede nurodytą preparatą ir pašarus, kurių sudėtyje yra šio preparato ir kurie buvo pagaminti ir paženklinti prieš 2016 m. kovo 24 d. laikantis taisyklių, taikytų iki 2015 m. rugsėjo 24 d., galima toliau tiekti rinkai ir naudoti, kol pasibaigs turimos atsargos.
   3 straipsnis
   Įsigaliojimas
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. rugsėjo 3 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 268, 2003 10 18, p. 29.
   
      (2)  EFSA leidinys 2012; 10(6):2732 ir 2733.
   
      (3)  EFSA leidinys 2014; 12(9):3829.
   
      PRIEDAS
      
                  Priedo identifikavimo numeris
               
               
                  Leidimo turėtojo pavadinimas
               
               
                  Priedas
               
               
                  Sudėtis, cheminė formulė, aprašymas, analizės metodas
               
               
                  Gyvūno rūšis arba kategorija
               
               
                  Didžiausias amžius
               
               
                  Mažiausias kiekis
               
               
                  Didžiausias kiekis
               
               
                  Kitos nuostatos
               
               
                  Leidimo galiojimo terminas
               
            
                  KSV/kg šviežios medžiagos
               
            
                  
                     Technologinių priedų kategorija. Funkcinė grupė: siloso priedai
                  
               
            
                  1k21008
               
               
                  —
               
               
                  
                     Lactobacillus plantarum
                  
                  NCIMB 30238
                  
                     Pediococcus pentosaceus
                  
                  NCIMB 30237
               
               
                  
                     Priedo sudėtis
                  
                  
                     Lactobacillus plantarum NCIMB 30238, kurio į sudėtį pridėta bent 2,0 × 1010 KSV/g, ir Pediococcus pentosaceus NCIMB 30237, kurio į sudėtį pridėta bent 2,6 × 1010 KSV/g, preparatas
                  
                     Veikliosios medžiagos apibūdinimas
                  
                  Gyvybingos Lactobacillus plantarum NCIMB 30238 ir Pediococcus pentosaceus NCIMB 30237 ląstelės.
                  
                     Analizės metodas
                      (1)
                  
                  
                     Lactobacillus plantarum NCIMB 30238 pašarų priede skaičiavimas: paskleidimo ant plokštelės metodas naudojant MRS agarą (EN 15787).
                  
                     Lactobacillus plantarum NCIMB 30238 identifikavimas: impulsinė gelio elektroforezė (PFGE).
                  
                     Pediococcus pentosaceus NCIMB 30237 pašarų priede skaičiavimas: paskleidimo ant plokštelės metodas (EN 15786)
                  
                     Pediococcus pentosaceus NCIMB 30237 identifikavimas: impulsinė gelio elektroforezė (PFGE).
               
               
                  Visų rūšių gyvūnai
               
               
                  —
               
               
                  —
               
               
                  —
               
               
                  
                              1.
                           
                           
                              Priedo ir premikso naudojimo taisyklėse nurodyti laikymo sąlygas.
                           
                        
                              2.
                           
                           
                              Mažiausias Lactobacillus plantarum NCIMB 30238 ir Pediococcus pentosaceus NCIMB 30237 kiekis: 1 × 108 KSV (santykis 1:4) viename šviežios mėsos kilograme.
                           
                        
                              3.
                           
                           
                              Sauga: tvarkant produktą reikia naudoti kvėpavimo takų apsaugos priemones, dėvėti akinius ir mūvėti pirštines.
                           
                        
               
                  2025 m. rugsėjo 24 d.
               
            
         (1)  Išsamų analizės metodų aprašymą galima rasti etaloninės laboratorijos svetainėje: https://ec.europa.eu/jrc/en/eurl/feed-additives/evaluation-reports